**Ministru kabineta noteikumu projekta „Darbības programmas "Izaugsme un nodarbinātība" 2.10. prioritārā virziena „Tehniskā palīdzība „Eiropas Sociālā fonda atbalsts Kohēzijas politikas fondu ieviešanai un vadībai””, 2.11. prioritārā virziena „Tehniskā palīdzība „Eiropas Reģionālās attīstības fonda atbalsts Kohēzijas politikas fondu ieviešanai un vadībai”” un 2.12. prioritārā virziena „Tehniskā palīdzība „Kohēzijas fonda atbalsts Kohēzijas politikas fondu ieviešanai un vadībai”” projektu iesniegumu atlases pirmās kārtas noteikumi” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Eiropas Parlamenta un Padomes 2013.gada 17.decembra Regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu, uz kuriem attiecas vienotais stratēģiskais ietvars, un vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr.1083/2006 (turpmāk – Regula Nr.1303/2013).
2. Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma (turpmāk – Likums) 20.panta 13.punkts.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Sākot ar 2014.gada 1.janvāri, Latvijas Republikā un pārējās Eiropas Savienības (turpmāk – ES) dalībvalstīs tiek uzsākts ES struktūrfondu un Kohēzijas fonda (turpmāk – ES fondi) 2014.-2020.gada plānošanas periods, ko regulē jaunas regulas un nacionālie normatīvie akti.ES fondu 2007.-2013.gada plānošanas periodā kārtību, kādā īsteno tehniskās palīdzības aktivitātes, regulē Ministru kabineta 2011.gada 6.septembra noteikumi Nr.694 „Noteikumi par darbības programmas „Cilvēkresursi un nodarbinātība” papildinājuma 1.6.1.1.aktivitātes „Programmas vadības un atbalsta funkciju nodrošināšana”, darbības programmas „Uzņēmējdarbība un inovācijas” papildinājuma 2.4.1.1.aktivitātes „Programmas vadības un atbalsta funkciju nodrošināšana”, darbības programmas „Infrastruktūra un pakalpojumi” papildinājuma 3.7.1.1.aktivitātes „Programmas vadības un atbalsta funkciju nodrošināšana” un 3.8.1.1.aktivitātes „Programmas vadības un atbalsta funkciju nodrošināšana” projektu iesniegumu atlases otro kārtu”” (turpmāk – MK noteikumi Nr.694). Kārtību, kādā īsteno tehniskās palīdzības aktivitātes, 1.kārtā noteica Ministru kabineta noteikumi Nr.918[[1]](#footnote-2).Ievērojot Likumā, kas stājās spēkā 2014.gada 11.jūlijā, ietverto deleģējumu un Ministru kabineta 2014.gada 2.septembra sēdē apstiprināto darbības programmu “Izaugsme un nodarbinātība” ES fondu 2014.-2020.gada plānošanas periodam (protokols Nr.46 40.§), kas nosaka tehniskās palīdzības specifiskos atbalsta mērķus ES fondu 2014.-2020.gada plānošanas periodā, ir izstrādāti šie noteikumi.Noteikumu projekta mērķis, līdzīgi kā ES fondu 2007.-2013.gada plānošanas periodā, ir noteikt kārtību, kādā tiek ieviesti ES fondu tehniskās palīdzības specifiskie atbalsta mērķi. Lai novērstu iespējamu normu interpretāciju attiecībā uz attiecināmajiem izdevumiem, noteikumu projektā ir skaidri nodalītas atbalstāmās darbības no katra ES fonda. Tāpat ir noteiktas institūcijas, kuras saņem atbalstu no konkrēta ES fonda.Atšķirībā no ES fondu 2007.-2013.gada plānošanas perioda, jaunajā plānošanas periodā atbalstāmās darbības un attiecināmās izmaksas tiek noteiktas katram ES fondam atsevišķi (katram specifiskajam atbalsta mērķim), tādejādi norādot, kādas funkcijas atbalsta katrs ES fonds.Finanšu ministrija kā revīzijas iestāde gatavo savu atsevišķu tehniskās palīdzības projekta iesniegumu. Finanšu ministrija kā vadošā iestāde gatavo savu atsevišķu tehniskās palīdzības projekta iesniegumu.Finanšu ministrija kā vienīgais finansējuma saņēmējs Eiropas Sociālā fonda ietvaros gatavo tehniskās palīdzības projekta iesniegumu 10.1.1. atbalsta mērķa „Palielināt Kohēzijas politikas fondu izvērtēšanas kapacitāti” ietvaros. 10.1.1. atbalsta mērķa „Palielināt Kohēzijas politikas fondu izvērtēšanas kapacitāti” projektā tiks iekļautas atbalstāmās darbības, lai nodrošinātu ES fondu izvērtēšanas organizēšanu atbilstoši Ministru kabineta noteikumos Nr.108[[2]](#footnote-3) un ES fondu Izvērtēšanas plānā 2014.–2020.gadam un ikgadējos izvērtēšanas plānos noteiktajam. Finanšu ministrija, ievērojot Publisko iepirkumu likuma prasības, organizēs nepieciešamo iepirkumu veikšanu izvērtēšanas nodrošināšanai.Kohēzijas politikas fondu vadības informācijas sistēmas 2014.-2020.gadam izmaksas savā tehniskās palīdzības projektā plāno tikai Finanšu ministrija kā vadošā iestāde un Centrālā finanšu un līgumu aģentūra kā sadarbības iestāde. Ministru kabineta noteikumu projekts nosaka:* tehniskās palīdzības projektu īstenošanas nosacījumus (finansējuma saņēmējus, attiecināmo izmaksu pozīcijas, specifisko atbalsta mērķu īstenošanas periodu u.c. jautājumus);
* pieejamo tehniskās palīdzības finansējumu;
* atbalsta mērķus un mērķa grupas;
* ES fondu2007.-2013.gada plānošanas perioda slēgšanas nodrošināšanai nepieciešamos tehniskās palīdzības līdzekļus, nosakot atbilstošus attiecināmības pamatprincipus;
* daļlaika noslodzes principu piemērošanu, nosakot atbilstošus attiecināmības pamatprincipus.
1. Tiesiskā regulējuma mērķis ir nodrošināt ES fondu tehniskās palīdzības specifisko atbalsta mērķu īstenošanu laika posmā no 2015.gada 1.janvāra līdz 2018.gada 31.decembrim.
2. Projektu iesniegumu vērtēšanas kritēriji un projekta iesniegumu veidlapa būs pieejama tehniskās palīdzības specifisko atbalsta mērķu projektu iesniegumu atlases nolikumā, ko izstrādā sadarbības iestāde. Projektu iesniegumu atlase katram specifiskajam atbalsta mērķim būs sava.
3. Izstrādājot projektu iesniegumu atlases nolikumu, tajā tiks iekļauti katram specifiskajam atbalsta mērķim savi iesniegumu vērtēšanas kritēriji.
4. ES fondu2007.-2013.gada plānošanas periodā publicitātes un informācijas sniegšanu iedzīvotāju grupām Rīgā un ārpus Rīgas attiecībā uz ES struktūrfondiem veic plānošanas reģioni, kuru kapacitātes nodrošināšanai ir pieejami tehniskās palīdzības līdzekļi. Lai nodrošinātu turpmāk iedzīvotāju ekonomisko aktivitāti un reģionu vienmērīgu attīstību ES fondu 2014.-2020.gada plānošanas periodā plānošanas reģionu funkciju attiecībā uz sabiedrības informēšanu par Eiropas Reģionālā attīstības fondu, Eiropas Sociālā fondu un Kohēzijas fondu veiks sadarbības iestāde – Centrālā finanšu un līgumu aģentūra (turpmāk – CFLA), kas nodrošinās sabiedrību ar informāciju par ES struktūrfondu iespējām ES fondu 2014.-2020.gada plānošanas periodā, tai skaitā nodrošinot publicitāti un atbalstu komunikācijas jautājumos, kas saistīti ar projektu īstenošanu.
5. Horizontālās politikas koordinēšana tiks finansēta tikai no Kohēzijas fonda 12.1.1. specifiskā atbalsta mērķa „Uzlabot Kohēzijas politikas fondu plānošanu, ieviešanu, uzraudzību, kontroli, revīziju, un atbalstīt e-kohēziju”, paredzot tam Ministru kabineta noteikumos atsevišķi pieejamo finansējumu. Horizontālās politikas koordinējošās institūcijas gatavo atsevišķu tehniskās palīdzības projekta iesniegumu.

MK noteikumu projekta būtiskākās atšķirības no spēkā esošā regulējuma ES fondu 2007.-2013.gada plānošanas periodā:1. Precizēts ES fondu tehniskās palīdzības finansējuma saņēmēju loks (sadarbības iestādes funkcijas veiks tikai viena sadarbības iestāde, katrā Eiropas Savienības fondā – specifiskajā atbalsta mērķī noteikti konkrēti finansējuma saņēmēji);
2. Eiropas Sociālā fonda 10.1.1. specifiskā atbalsta mērķa ietvaros finansējuma saņēmējs būs tikai Finanšu ministrija, kura veiks nepieciešamās darbības, lai nodrošinātu, koordinētu ES fondu izvērtēšanas organizēšanu, tai skaitā, atbilstoši ES fondu Izvērtēšanas plānam 2014.-2020.gadam nodrošinātu nepieciešamos izvērtējamus, izvērtējamos izteikto ieteikumu ieviešanas uzraudzības pasākumus un kapacitātes paaugstināšanas pasākumus;
3. Atbalstāmās darbības un izmaksu pozīcijas katram ES fondam noteiktas atsevišķi;
4. Projekti tiek veidoti konkrētam fondam, nevis rēķinātas proporcijas, tādējādi vienkāršojot administrēšanu un uzskaiti;
5. Paredzēta iespēja piemērot daļlaika attiecināšanas principus atlīdzībai un aprīkojuma izmaksām;
6. Finanšu līdzekļus Kohēzijas politikas vadības informācijas sistēmas nodrošināšanai var plānot tikai Finanšu ministrija kā vadošā iestāde un CFLA kā sadarbības iestāde;
7. TP ietvaros ir paredzētas netiešās attiecināmās izmaksas saskaņā ar vienoto izmaksu likmi, ko plāno kā vienu izmaksu pozīciju 15% apmērā no tiešajām personāla izmaksām (atlīdzība).
 |
| 3. | Projekta izstrādē iesaistītās institūcijas | Finanšu ministrija |
| 4. | Cita informācija | 1. Uzraudzības komitejas apstiprinātajā ES fondu izvērtēšanas plānā 2014.-2020.gadam analizēta līdzšinējā pieredze ES fondu izvērtēšanā un konstatēti būtiskākie sistēmas izaicinājumi:
* Viena no būtiskām problēmām ir saglabājusies salīdzinoši zemā izvērtēšanas kapacitāte valsts pārvaldē. Šo problēmu veicina gan institucionālie faktori (liela darbinieku mainība), gan sistēmiski faktori (funkcionāls pienākumu sadalījums). Specializācijas trūkums izvērtēšanas jautājumos ir minams kā galvenais zemās kapacitātes iemesls, ko daļēji ietekmējis arī pienākumu sadalījums individuāliem darbiniekiem. Amatu aprakstos izvērtēšanas funkcija bieži tiek kombinēta ar uzraudzību vai programmu ieviešanu, kas traucē specializēties ar izvērtēšanu saistītos jautājumos. Aplūkojot ES fondu 2007.-2013.gada plānošanas perioda ieviešanā iesaistīto atbildīgo iestāžu institucionālo sistēmu, var secināt, ka nevienā no nozaru ministrijām nav atsevišķas struktūrvienības, kas specializējas izvērtēšanas jautājumos. Izvērtēšanas funkcija bieži ir integrēta ar aktivitāšu uzraudzību vai plānošanu saistītās struktūrvienībās. Vienlaikus jāatzīmē, ka ierobežoto resursu ietvaros atsevišķu struktūrvienību izveide būtu attaisnojama tikai gadījumos, ja tajās tiktu integrēta arī nozares politikas izvērtēšana.
* Salīdzinoši zemā izvērtēšanas kapacitāte un specializācijas trūkums atspoguļojas arī izvērtējumu uzdevumu formulēšanā un tehnisko specifikāciju izstrādē. Vadošās iestādes veiktā aptauja 2013.gada 19.novembra Tematiskās izvērtēšanas konsultatīvās darba grupas (turpmāk tekstā – TIKDG) sanāksmē ļauj secināt, ka TIKDG dalībnieki savā ikdienas darbā ar izvērtēšanas organizēšanu ir saistīti ļoti reti. Izrietoši no TIKDG funkcijām ir būtiski nodrošināt, ka darba grupas sastāvā darbojas pārstāvji, kuri ir tieši un regulāri iesaistīti izvērtēšanas procesā, labi orientējas nozares specifikā, vispārējā pētniecības metodoloģijā un spēj pēc būtības iesaistīties izvērtējumu kvalitātes nodrošināšanā. Ņemot vērā esošo situāciju, būtiska ir vispārējas izpratnes un padziļinātu zināšanu par izvērtēšanas jautājumiem nodrošināšana izvērtēšanā iesaistītajiem ekspertiem.
* Neskatoties uz to, ka Latvija ir viena no retajām ES dalībvalstīm, kurās ir reglamentēts process izvērtējumos izteikto rekomendāciju ieviešanai, tā funkcionalitātei ir traucējusi zema izvērtējumu rekomendāciju kvalitāte. Zemās rekomendāciju kvalitātes pamatā ir bijusi gan sliktā izvērtējumu tēmu un darba uzdevumu formulēšana, gan izvērtējuma sagatavotāju kompetence. Ņemot vērā mazo Latvijas tirgu, uzņēmumu skaits, kuri specializējas ES fondu izvērtēšanā un kuriem ir specifiskas zināšanas attiecīgajā politikas jomā, ir ierobežots. Iepirkuma ietvaros nereti uzvar zemākās cenas piedāvājumi, kas vairumā gadījumu nenodrošina nepieciešamo ekspertīzi izvērtējuma veikšanai. Tā rezultātā izteiktās rekomendācijas nereti ir vispārīgas, bieži neatbilst ES regulējumam, sarežģīti ieviešamas un tām ir grūti nodrošināt tālāku ieviešanas uzraudzību.
* Papildus ierobežojošais faktors rekomendāciju ieviešanai ir bijusi ES fondu uzraudzības komitejas (turpmāk – UK) formālā iesaiste rekomendāciju ieviešanas uzraudzībā. UK ir tikusi informēta par izvērtējumu rekomendācijām, vienlaikus tā pēc būtības nav tieši iesaistīta rekomendāciju ieviešanas uzraudzībā. Tas ir radījis situācijas, kad institūcijas rekomendāciju izpildi īsteno formāli, pēc būtības nerisinot izvērtējumā konstatēto problēmu.
* Būtisks kavēklis metodoloģiski pamatotu izvērtējumu veikšanai ir bijis izvērtējumiem nepieciešamo datu trūkums, t.i., izvērtējumiem nepieciešamie dati nereti nav pieejami atbilstošā detalizācijas pakāpē, griezumā vai kvalitātē. ES fondu 2007.-2013.gada plānošanas periodā veiktie izvērtējumi norāda uz nepilnībām datu uzkrāšanā, līdz ar to ir būtiski savlaicīgi apzināt pieejamos un nepieciešamos datus kvalitatīvas izvērtēšanas nodrošināšanai.
* Ne mazāk svarīga mācība no ES fondu 2007.-2013.gada plānošanas perioda ir nepieciešamība sasaistīt izvērtēšanu ar uzraudzības un plānošanas ciklu. ES fondu 2007.-2013.gada izvērtēšanas plāna laika grafiks un veiktie izvērtējami ir nodrošinājuši ļoti ierobežotu pierādījumu bāzi, uz kuru pamata veidot ES fondu 2014.-2020.gada darbības programmas. Mazais ietekmes izvērtējumu skaits un to tematiskais tvērums neļauj mācīties no pieļautajām kļūdām un uzskatāmi demonstrēt ieguldījumu sasniegumus. Attiecīgi ES fondu 2014.-2020.gada plānošanas periodā daudz lielāku uzmanību plānots veltīt izvērtēšanas procesa papildinātībai ar pārējiem ES fondu ieguldījumu īstenošanas cikla posmiem (ieviešanu, uzraudzību, plānošanu).
* Līdzšinējā ES fondu ieguldījumu izvērtēšana lielākoties nav bijusi saistīta ar nozaru politikas ietekmes izvērtēšanu lielā mērā tāpēc, ka nozaru politikas ietekmes izvērtēšana nav plaši izplatīta. Ņemot vērā, ka ES fondu ieguldījumi un nozares politikas finansējums nacionālā līmenī balstīti uz vienotām valsts mēroga politikas plānošanas dokumentos noteiktām nozares attīstības prioritātēm un ir savstarpēji papildinoši kopējās nozares politikas mērķu sasniegšanai, lietderīga ir kopējās nozares politikas plānošanas dokumentu ietekmes izvērtēšana, tā ļaujot efektīvāk plānot valstij pieejamos resursus. ES fondu 2014.-2020.gada plānošanas periodā līdz ar to nodrošināma atsevišķu tautsaimniecības nozaru politikas plānošanas dokumentu ietekmes izvērtēšana gadījumos, kad ES fondu ieguldījumi būtiski papildina nozares finansējumu nacionālā līmenī, it īpaši gadījumos, kad nozares politikas plānošanu ietekmē Eiropas Komisijas noteiktās ES fondu ieguldījumu priekšnosacījumu (ex-ante nosacījumu) izpildes prasības.
1. ES fondu 2014.-2020.gada plānošanas periodā:
* pārvērtēti uzraudzības rādītāji specifisko atbalsta mērķu sasniegšanas mērīšanai, nodrošinot, ka tie atspoguļo sasniegtos darba rezultātus, kā arī atbilstoši tam paredz rezultatīvo rādītāju noteikšanu finansējuma saņēmējiem katrā tehniskās palīdzības projektā;
* pārvērtēta ES fondu administrēšanas sistēma, kompetence un kapacitāte, tostarp samazināts iesaistīto institūciju loks, nodrošinot to, ka sadarbības iestādes funkcijas veiks CFLA, tādējādi nodrošinot efektīvāko līdzekļu izlietojumu;
* nav plānotas neattiecināmās izmaksas;
* attiecībā uz informāciju tehnoloģiju sistēmu un to uzturēšanu ES fondu 2014.-2020.gada plānošanas periodā noteikts, ka šādas izmaksas var plānot savā tehniskās palīdzības projektā tikai Finanšu ministrija kā vadošā iestāde un CFLA kā sadarbības iestāde. Kohēzijas politikas fondu vadības informācijas sistēmu ES fondu 2014.-2020.gada plānošanas periodam attīsta tikai CFLA, un Kohēzijas politikas fondu vadības informācijas sistēma 2014.-2020.gadam būs pieejama visām ES fondu vadībā iesaistītajām institūcijām. ES fondu 2007.-2013.gada plānošanas perioda ietvaros izmaksas ir attiecināmas tikai ar ES struktūrfondu un Kohēzijas fonda vadības informācijas sistēmu tieši saistītu esošu ES fondu projektu uzraudzības informācijas sistēmu uzturēšana un drošības pasākumu nodrošināšana;
* Apmācības ES fondu vadībā, plānošanā, ieviešanā, uzraudzībā, izvērtēšanā iesaistītajām institūcijām tiks nodrošinātas Valsts kancelejas tehniskās palīdzības projekta ietvaros. Ja darbinieka, kas strādā ar ES fondu jautājumiem, amata pienākumu veikšanai ir nepieciešamas horizontālas apmācības, t.sk. apmācības, kas skar darbinieka vispārējās prasmes, specifiski kursi, pieredzes apmaiņas pasākumi, lai darbinieks spētu kvalitatīvāk pildīt savus darba pienākumus, tad tās apmācības ir uzskatāmas par saistītām ar ES fondiem un ir attiecināmas finansēšanai no tehniskās palīdzības līdzekļiem.
* no Kohēzijas fonda tehniskās palīdzības 12.1.1. specifiskā atbalsta mērķa „Uzlabot Kohēzijas politikas fondu plānošanu, ieviešanu, uzraudzību, kontroli, revīziju, un atbalstīt e-kohēziju” attiecināmām izmaksām ir attiecināmas atlīdzības izmaksas, ja tās saistītas ar Eiropas Sociālā fonda tehniskās palīdzības 10.1.1. specifiskā atbalsta mērķa „Palielināt Kohēzijas politikas fondu izvērtēšanas kapacitāti” īstenošanu.
* Tehniskās palīdzības 10.1.2. specifiskā atbalsta mērķa „Paaugstināt informētību par Kohēzijas politikas fondiem, sniedzot atbalstu informācijas un komunikācijas pasākumiem”, 12.1.1. specifiskā atbalsta mērķa „Uzlabot Kohēzijas politikas fondu plānošanu, ieviešanu, uzraudzību, kontroli, revīziju un atbalstīt e-kohēziju” un 11.1.1. specifiskā atbalsta mērķa „Atbalstīt un pilnveidot Kohēzijas politikas fondu plānošanu, ieviešanu, uzraudzību un kontroli” ietvaros projekta vadības izmaksās var plānot ne vairāk kā divas amata vietas (projekta vadības personāls ne lielāks kā divas projektā nepieciešamo iesaistīto personu skaits ar 100% noslodzi).
1. Finansējuma aprēķinu pieņēmumi laika posmam no 2015.gada 1.janvāra līdz 2018.gada 31.decembrim:
* Finansējuma rezerve, kura pieejama tehniskās palīdzības finansējuma saņēmējiem, sākot ar 2017.gada 1.janvāri, ir noteikta 2 021 801 *euro* apmērā (vidēji 3,7% no TP 1.kārtai kopā pieejamā finansējuma apmēra).
* ES fondu 2007.-2013.gada plānošanas perioda pēcuzraudzības nodrošināšanai kopējais finansējums ir 7 538 666 *euro*. Finansējuma aprēķins balstīts uz vienas slodzes izmaksām, kura ir 22 000 *euro* (ņemot vērā maksimālo vecākā eksperta amata mēnešalgas grupu un kategoriju). Institūcijām aprēķinātais finansējuma apmērs balstīts uz slodzes skaitu reizināts ar 1 slodzes izmaksām. Nepieciešamais slodzes apmērs balstīts uz katras institūcijas sniegto informāciju par pēcuzraudzībā nepieciešamo cilvēkresursu skaitu. Ja finansējums gada ietvaros tika pieprasīts mazāk nekā bāzes summa (22 000 *euro*), tad institūcijai piešķirtais finansējums norādīts zem bāzes summas (Kultūras ministrija, Veselības ministrija un Sabiedrības integrācijas fonds).

|  |  |  |  |
| --- | --- | --- | --- |
|  | **2016. gads** | **2017. gads** | **2018. gads** |
|  | **Slodz.** | **Summa** | **Slodz.** | **Summa** | **Slodz.** | **Summa** |
| KM | 1 | 20 000 | 1 | 20 000 | 1 | 20 000 |
| VM | 2 | 14 792 | 2 | 11 076 | 0 | 0 |
| IZM | 6 | 132 000 | 0 | 0 | 0 | 0 |
| VARAM | 13 | 286 000 | 13 | 286 000 | 12 | 264 000 |
| VRAA | 9 | 198 000 | 9 | 198 000 | 8 | 176 000 |
| Valsts kanceleja | 2 | 33 000 | 1 | 22 000 | 0 | 0 |
| SIF | 0,2 | 4 400 | 0,2 | 4 400 | 0 | 0 |
| LM | 7 | 149 658 | 0 | 0 | 0 | 0 |
| NVA | 7 | 154 000 | 0 | 0 | 0 | 0 |
| EM | 10 | 220 000 | 6 | 132 000 | 0 | 0 |
| LIAA | 54 | 1 062 619 | 36 | 668 721 | 0 | 0 |
| VIAA | 51 | 1 122 000 | 35 | 770 000 | 31 | 682 000 |
| SM | 10 | 152 000 | 5 | 76 000 | 0 | 0 |
| CFLA | 12 | 264 000 | 10 | 220 000 | 8 | 176 000 |
|  | **184** | **3 812 469** | **118** | **2 408 197** | **60** | **1 318 000** |

* Gadījumā, ja ES fondu ilgtermiņa programmu (tādu kā Kompetenču centru, Klasteru specifiskie atbalsta mērķi) stratēģiskās pārvaldības / politikas veidošanas funkcijas īstenošanai netiek rasta iespēja EM saņemt attiecīgo finansējumu, FM sadarbībā ar EM atsāk sarunas par risinājuma rašanu, t.sk. izskatot dažādas finansēšanas un ilgtermiņa programmu (tādu kā Kompetenču centru, Klasteru specifiskie atbalsta mērķi) stratēģiskās pārvaldības funkcijas izpildes iespējas, tāpat izskatot nepieciešamā papildus finansējuma EM/LIAA jautājumu, lemjot par kopējo finansējuma rezerves sadalījumu un, veicot sarunas par TP 2.kārtas finansējuma sadali.
* ES fondu 2014.-2020.gada plānošanas perioda funkciju nodrošināšanai, izņemot publicitātes un izvērtēšanas funkcijas, ir pieejami 37 990 000 *euro*. Finansējuma aprēķins balstīts uz vienas slodzes izmaksām, kura ir 70 000 *euro*, iekļaujot visas izmaksas 1 slodzei līdz 2018.gada 31.decembrim. Vidēji uz 1 specifisko atbalsta mērķi tiek rēķinātas 1-2 slodzes atkarībā no specifiska atbalsta mērķa finansējuma apjomu. Papildus slodzes piešķirtas, ja iestādei jānodrošina papildus funkcijas.
* Specifiskā atbalsta mērķa ietvaros slodžu sadalījumu nosaka pati institūcija, kura nodrošina konkrētā specifiskā atbalsta mērķa ieviešanu.
* Latvijas Lielo pilsētu pašvaldībām piešķirtas 6 pilnas slodzes pret vienas slodzes izmaksām, kas ir 70 000 *euro*. Ņemot vērā, ka katrai pašvaldībai ir iesniedzams savs projekta iesniegums, piešķirtais finansējums noteikts - kopējais pieejamais finansējums 6 slodzēm dalīts ar 9 pašvaldībām. Attiecībā par specifisko iznākuma rādītāju “darbinieku skaits, kuru algas līdzfinansē tehniskā palīdzība – plānotā vērtība 2018. gada 31. decembrī – 225 pilna laika slodzes” Latvijas Lielo pilsētu pašvaldībām darbinieku atalgojuma finansēšnai nav jābūt pilnai slodzei un tā var būt mazāka (piemēram 0,6 slodzes apmērā pie pieņēmuma, ka 6 slodzes dalīts uz 9 pašvaldībām).
* Finansējuma un slodžu sadalījums kopumā šāds:

|  |  |
| --- | --- |
| **TP finansējuma saņēmējs** | **2014-2020. gada plānošanas periods** |
| **Specifiskais atbalsta mērķis (SAM)** | **Nepieciešamie resursi**  |
|  **Cilvēkresursi -**  | **TP finansējums** |
| **pilnas slodzes**  | **Vidēji uz 1 SAM** | **ERAF/KF** |
| Summa |
| KM | 2 | 4 | 2,00 | **280 000** |
| VM | 5 | 9 | 1,80 | **630 000** |
| IZM | 19 | 31 | 1,63 | **2 170 000** |
| VARAM | 9 | 25 | 2,11 | **1 750 000** |
| SM | 10 | 15 | 1,50 | **1 050 000** |
| Vkanceleja  | 1 | 4 | 2,00 | **810 000** |
| LM  | 13 | 24 | 1,69 | **1 670 000** |
| EM | 8 | 16 | 2,00 | **1 120 000** |
| TM  | 3 | 7 | 1,67 | **490 000** |
| ZM | 1 | 1 | 1,00 | **70 000** |
| CFLA | 71 | 255 | 3,59 | **17 850 000** |
| KASE | 0 | 7 | 0 | **490 000** |
| IUB | 0 | 8 | 0 | **560 000** |
| VI FM  | 4 | 95 | 0 | **6 950 000** |
| FM RI | 0 | 24 | 0 | **1 680 000** |
| Pašvaldības  | 0 | 6 | 0 | **420 000** |
| **Pavisam kopā:** | **75** | **530** |  | 1. **90 000**
 |

* Vērtējot slodzes tika ņemts vērā plānoto pasākumu skaits un lielāku slodžu skaitu atbalstījām tām iestādēm, kurām uz plānoti vairāk pasākumi, nepārsniedzot maksimālo slodžu skaitu (2) uz SAM, izņemot CFLA. Tāpat vērtētas iestāžu specifiskās funkcijas, piemēram, kā arī horizontālo prioritāšu aspekts. Vienlaikus iestādēm, kurām ir 1 SAM slodzes plānotas tā, lai būtu iespēja nodrošināt arī aizvietošanu. Pieejamā finansējuma apjoma pārvērtēšanu plānots veikt 2016. gada vidū.
* 10.1.2.atbalsta mērķa “Paaugstināt informētību par Kohēzijas politikas fondiem, sniedzot atbalstu informācijas un komunikācijas pasākumiem” ietvaros tiek finansēti atlīdzības izdevumi darbiniekiem, kas ES fondu 2014.-2020.gada periodā īsteno funkciju - nodrošina sabiedrību ar informāciju par ES fondu 2014.-2020.gada plānošanas periodu un nodrošina publicitāti un atbalstu komunikācijas jautājumos (ir attiecināmi izdevumi visiem 10.1.2. atbalsta mērķa ietvaros esošajiem tehniskās palīdzības finansējuma saņēmejiem) , kas saistīti ar projektu īstenošanu.
* 10.1.2. atbalsta mērķa ietvaros ir attiecināmi arī publicitātes izdevumi, ja tie ir saistīti ar horizontālo prioritāšu īstenošanu.
1. Tehniskās palīdzības specifisko atbalsta mērķu sākotnējās ietekmes novērtējuma aspekti, negatavojot atsevišķu atbalsta mērķu sākotnējo novērtējumu, analizēti pie tehniskās palīdzības Ministru kabineta noteikumu sākotnējās ietekmes novērtējuma ziņojuma (anotācija) un Ministru kabineta noteikumu projekta sagatavošanas, kas balstīts uz darbības programmā noteiktajiem principiem, sasniedzamajiem mērķiem, analizējot ietekmi uz:

**Makroekonomisko vidi** - ES fondu 2014.-2020.gada plānošanas periodā, salīdzinot ar esošo plānošanas periodu, tehniskās palīdzības finansējums ir samazinājies par 0,25% (ES fondu 2007.-2013.gada plānošanas periodā tehniskās palīdzības finansējums bija 2,5% no kopējā ES fondu piešķīruma, bet ES fondu 2014.-2020.gada plānošanas periodā tehniskās palīdzības finansējums plānots 2,25% no kopējā ES fondu piešķīruma).ES fondu 2014.-2020.gada plānošanas perioda vadības un kontroles sistēma veidota, pamatojoties uz Eiropas Savienības Kohēzijas politikas fondu regulu priekšlikumu 2014.–2020.gada plānošanas periodam prasībām, iezīmētajiem virzieniem - uz administratīvā sloga mazināšanu finansējuma saņēmējiem, skaidru funkciju sadalījumu starp ES Kohēzijas politikas (turpmāk – KP) fondu administrēšanā esošajām iestādēm, orientēšanos uz rezultātu, skaidras risku pārvaldības stratēģijas esamību, t.sk. korupcijas apkarošanas pasākumu izvirzīšanu un uz rezultātu balstītu novērtēšanas sistēmu. Ņemot vērā, ka ES 2014.–2020.gada plānošanas perioda vadības un kontroles sistēmas mērķis ir panākt koordinētāku un koncentrētāku ES KP fondu plānošanas un ieviešanas ietvaru, t.sk. panākot funkciju nedublēšanos, skaidrāk nodalot plānošanas, ieviešanas un uzraudzības funkcijas, tiek plānots precīzs vadošās iestādes deleģēto funkciju dalījums starp ES KP fondu administrēšanā iesaistītajām institūcijām – vadošo iestādi, atbildīgajām iestādēm un sadarbības iestādi. ES fondu administrēšanu nodrošinās šādas iesaistītās institūcijas:* *vadošā iestāde*, kuras funkcijas pilda Finanšu ministrija;
* *atbildīgās iestādes*, kuru funkcijas veic desmit iestādes, t.i. Ekonomikas ministrija, Izglītības un zinātnes ministrija, Kultūras ministrija, Labklājības ministrija, Satiksmes ministrija, Tieslietu ministrija, Valsts kanceleja, Veselības ministrija, Vides aizsardzības un reģionālās attīstības ministrija un Zemkopības ministrija atbilstoši specifiskajiem atbalsta mērķiem, kuri norādīti ES KP fondu darbības programmā „Izaugsme un nodarbinātība”;
* *sadarbības iestāde*, kuras funkcijas pilda CFLA;
* *revīzijas iestāde*, kuras funkcijas pilda Finanšu ministrija un kas ir funkcionāli neatkarīga struktūrvienība, t.i. nodalīta no vadošās iestādes un citām Finanšu ministrijas funkcijām.
* *sertifikācijas iestāde*, kuras funkcijas pilda Valsts kase;
* *uzraudzības komiteja (UK)*, kura izveidota, lai pārraudzītu ES KP fondu ieviešanas gaitu un kurā tiek iesaistīti pārstāvji gan no publiskās pārvaldes institūcijām un plānošanas reģioniem, gan sociālie un sadarbības partneri, biedrību un nodibinājumu pārstāvji.

**Uzņēmējdarbība** – Eiropas Sociālā fonda finansētajā pētījumā „Latvijas konkurētspējas novērtējums 2011”, ko veica Rīgas Ekonomikas augstskola, identificēti un analizēti vairāk nekā 100 Latvijas konkurētspējas indikatoru, sākot ar rezultātiem labklājības jomā un beidzot ar starpposma rādītājiem un konkurētspējas pamatiem. Kopaina raksturo sabiedrību, kas pastāvīgi nespēj sasniegt savu potenciālu – pašreizējais labklājības līmenis ir viens no sliktākajiem ES, un konkurētspējas pamatrādītāji liecina par trūkumiem, kas saglabājušies daudzu gadu laikā. Kā relatīvi stipra joma ir atzīmēta Latvijas transporta un loģistikas infrastruktūra. Pētījumā atzīts, ka valstij maksimāla efekta panākšanai jāorientējas uz ierobežotu prioritāšu skaitu. Viena no trim prioritātēm minēta transporta infrastruktūras uzlabošana, kas uzlabos sniegumu citās jomās gan ietekmējošos faktoru, gan labklājības rādītāju jomā. Īpaši norādīta Latvijas atpalicība ceļu kvalitātes jomā, kas ietekmē starptautiskos tīklus un, daudz svarīgāk, preču un iedzīvotāju mobilitāti Latvijas teritorijā. Kopumā transporta infrastruktūra ietekmē visu tautsaimniecības sektoru produktivitāti, tādējādi investīcijām infrastruktūrā būtu liela atdeve konkurētspējas palielināšanā.**Administratīvās procedūras un to izmaksas** - Administratīvo slogu finansējuma saņēmējiem plānots mazināt, veidojot optimizētu institucionālo sistēmu un lēmumu pieņemšanas procesu, novēršot funkciju dublēšanos iestādēm un veidojot efektīvāku kontroļu un auditu apjomu Eiropas Savienības KP fondu ieviešanā. Tāpat tiek plānots nodrošināt pāreju uz sadarbību starp ES fondu iestādēm un finansējuma saņēmējiem elektroniskajā vidē, nodrošinot finansējuma saņēmējiem vienotu elektronisko resursu projektu pieteikšanai un ieviešanas dokumentācijas iesniegšanai. Ieviešot vienas pieturas aģentūras principu, tiek nodrošināts, ka Es fondu 2014.-2020.gada periodā ar visiem Eiropas Reģionālās attīstības fonda, Eiropas Sociālā fonda un Kohēzijas fonda klientiem strādās viena aģentūra. Tādējādi finansējuma saņēmējiem tiks mazināts administratīvais slogs un tiks nodrošināta vienota pieeja projektu iesniedzējiem. Vienas pieturas aģentūras funkcijas veiks CFLA, ņemot vērā tās ilggadējo pieredzi darbā ar ES fondu projektiem dažādās nozarēs, kā arī citu ārvalstu finanšu instrumentu piešķirto līdzekļu administrēšanu. Lai nodrošinātu specifisko zināšanu, kompetenču un izveidotās kapacitātes un cilvēkresursu saglabāšanu, kā arī nodrošinātu esošā perioda investīciju veiksmīgu pabeigšanu un rezultātu uzturēšanu, ir izstrādāts rīcības plāns pakāpeniskai jaunās institucionālās sistēmas ieviešanai un kompetenču pārņemšanai. Tikmēr ES fondu 2007.-2013.gada plānošanas perioda aktivitāšu pabeigšana tiks veikta esošās ieviešanas sistēmas ietvaros. Atbildību par plānošanas dokumentos noteikto ES fondu atbalsta mērķu sasniegšanas nosacījumu izstrādi, sagaidāmo rezultātu definēšanu un projektu vērtēšanas kritērijiem, līdzīgi kā līdz šim, veiks atbildīgās nozaru ministrijas. Esošajā plānošanas periodā šīs funkcijas veic 7 nozaru ministrijas un Valsts Kanceleja. Vadošās iestādes un Revīzijas iestādes funkcijas nemainīgi veiks Finanšu ministrija.**Sociālā ietekme – nav attiecināms****Ietekme uz vidi -**  **nav attiecināms****Fiskālā ietekme** – Līdzīgi kā 2007.-2013.gada plānošanas periodā, vadošā iestāde centralizēti nodrošinās ES KP fondu TP vadību un tās īstenošanas efektivitāti, t.sk. izstrādājot attiecīgu normatīvo regulējumu. Tehniskās palīdzības finansējums 2014.-2020.gada plānošanas periodā tiks plānots atbilstoši ES KP fondu administrēšanā iesaistīto iestāžu īstenotajām funkcijām, t.i., vadošā iestāde vērtēs tehniskās palīdzības pieprasījumu pamatotību atbilstoši iestāžu noslodzei. Plānots nepieciešamības gadījumā tehniskās palīdzības līdzekļus izmantot ES KP fondu 2007.-2013.gada plānošanas perioda efektīvas un maksimāli sekmīgas darbības programmu slēgšanas un rezultātu izvērtēšanas nodrošināšanai, kā arī pēcuzraudzības veikšanai. Tāpat tiek plānots izmantot daļslodzes darba laika iespējas, lai nodrošinātu elastīgu un atbilstošu resursu plānošanu un nodrošinātu iespēju, kad nozaru ministriju eksperti tiek nominēti ES KP fondu konkrētu uzdevumu veikšanai un tiek finansēti par daļslodzes ieguldījumu no tehniskās palīdzības. **Tiesību normu sistēma –** Ņacionālie normatīvie akti ir izstrādāti, saskaņā ar Regulas Nr.1303/2013 un citu šo periodu regulējošo ES normatīvo aktu prasības, skaidri nodalot ES fondu vadībā iesaistītās institūcijas, to tiesības un pienākumus, kā arī prasības projekta iesniedzējiem un finansējuma saņēmējiem. Līdz šo noteikumu izstrādes brīdim ir stājušies spēkā šādi nacionālie normatīvie akti:- Eiropas Savienības struktūrfondu un Kohēzijas fonda 2014.-2020.gada plānošanas perioda vadības likums;- Ministru kabineta 2014.gada 07.oktobra noteikumi Nr.611 “Prasības Eiropas Savienības struktūrfondu un Kohēzijas fonda 2014.-2020.gada plānošanas perioda vadības un kontroles sistēmas izveidošanai”;- Ministru kabineta 2014.gada 25.novembra noteikumi Nr.714 “Revīzijas iestādes funkciju nodrošināšanas kārtība Eiropas Savienības struktūrfondu un Kohēzijas fonda 2014.–2020.gada plānošanas periodā”;- Ministru kabineta 2014.gada 16.decembra noteikumi Nr.784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.-2020.gada plānošanas periodā”;- Ministru kabineta 2015.gada 10.februāra noteikumi Nr.77 “Eiropas Savienības struktūrfondu un Kohēzijas fonda projektu pārbaužu veikšanas kārtība 2014.–2020.gada plānošanas periodā”;- Ministru kabineta 2015.gada 17.februāra noteikumi Nr.87 “Kārtība, kādā Eiropas Savienības struktūrfondu un Kohēzijas fonda ieviešanā 2014.-2020.gada plānošanas periodā nodrošināma komunikācijas un vizuālās identitātes prasību ievērošana”;- Ministru kabineta 2015.gada 24.februāra noteikumi Nr.108 “Kārtība, kādā uzrauga un izvērtē Eiropas Savienības struktūrfondu un Kohēzijas fonda ieviešanu, kā arī izveido un izmanto Kohēzijas politikas fondu vadības informācijas sistēmu 2014.–2020.gadam”;- Ministru kabineta 2015.gada 17.marta noteikumi Nr.130 “Noteikumi par valsts budžeta līdzekļu plānošanu Eiropas Savienības struktūrfondu un Kohēzijas fonda projektu īstenošanai un maksājumu veikšanu 2014.-2020.gada plānošanas periodā”.**Cilvēkresursi-** Paredzēts, ka ES KP fondu investīciju mērķu efektīvai sasniegšanai tiks iesaistītas vairākas iestādes ar konkrētu funkciju. Cilvēkresursu kapacitāte ir viens no būtiskiem elementiem jaunās ES KP fondu ieviešanas sistēmas veiksmīgas darbības nodrošināšanai. Lai nodrošinātu 2007.-2013.gada plānošanas perioda sadarbības iestāžu funkciju īstenošanu līdz plānošanas perioda uzraudzības procesa slēgšanai, tiks saglabāts 2007.–2013.gada plānošanas perioda izveidotais institucionālais ietvars minētā plānošanas perioda aktivitāšu pabeigšanai un uzraudzības procesa noslēgšanai, t.sk. pēcuzraudzībai, nodrošinot atbildīgo iestāžu un sadarbības iestāžu funkciju īstenošanu. Cilvēkresursi CFLA tiks piesaistīti pakāpeniski, ņemot vērā plānošanas dokumentos noteikto specifisko atbalsta mērķu uzsākšanas laika grafiku. ES KP fondos iesaistīto cilvēkresursu kompetence, t.i., to tehniskās zināšanas un prasmes, plānots saglabāt esošā kapacitātē. **Informācijas sistēmas –** Kohēzijas politikas fondu vadības informācijas sistēma 2014.-2020.gadam tiks pielāgota administratīvajām izmaiņām un tiks nodrošināts, ka datu apmaiņa starp finansējuma saņēmējiem un iestādēm, kas ir atbildīgas par ieviešanu un kontroli, līdz 2015.gada 31.decembrim būtu iespējams veikt elektroniski. Projektu iesniedzējiem paliks iespēja iesniegt projektu pieteikumus un dokumentus gan papīra, gan elektroniskā veidā, bet tiks veikti dažādi pasākumi, lai palielinātu to projektu iesniedzēju skaitu, kas ar projektiem saistītos dokumentus iesniedz elektroniski. No veiktajiem sistēmas uzlabojumiem sagaidāms liels atdeves potenciāls administratīvā sloga mazināšanai, KP fondu administrēšanas vienkāršošanai, informācijas pieejamības un caurskatāmības uzlabošanai, tādējādi radot iespēju paātrināt mērķu sasniegšanu, samazinot izmaksas, un ļaujot koncentrēties uz rezultātiem. Tiks izveidota droša un uzticama KP fondu vadības un kontroles sistēma, kas spēj reaģēt uz ārējo apstākļu (budžeta samazinājums u.c. faktori) un iekšējās vides (prioritāšu izmaiņas, funkciju pārdale u.c. faktori) izmaiņām, vienlaikus nezaudējot koncentrēšanos uz noteiktajiem mērķiem un rezultātiem. **Ietekme uz veselību - nav attiecināms**Ņemot vērā Ministru kabineta noteikumu sākotnējās ietekmes novērtējuma ziņojumā (anotācijā) iekļauto informāciju un tehniskās palīdzības specifiku - atsevišķu tehniskās palīdzības atbalsta mērķu sākotnējo novērtējumu nav nepieciešams izstrādāt. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | ES fondu vadībā iesaistītās institūcijas |
| 2. | Tiesiskā regulējuma ietekme uz tautsaimniecību un administratīvo slogu | Ņemot vērā plānotās ES fondu investīcijas 4,4 miljrd. *euro* apmērā laika posmā no 2014. līdz 2020.gadam, tiesiskais regulējums pozitīvi ietekmēs visas tautsaimniecības jomas, jo īpaši pētniecības, informācijas komunikāciju tehnoloģiju, uzņēmējdarbības, enerģētikas, vides, transporta, nodarbinātības, sociālās iekļaušanas un izglītības jomās, kā arī minētās investīcijas veicinās teritoriju līdzsvarotu attīstību.Noteikumu projekta ietvertais regulējums nemaina ES fondu vadībā iesaistīto institūciju un tehniskās palīdzības saņēmēju tiesības un pienākumus, kā arī veicamās darbības, tādejādi administratīvais slogs nemainās. |
| 3. | Administratīvo izmaksu monetārs novērtējums | Nav attiecināms |
| 4. | Cita informācija | Nav attiecināms |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2013.gada 17.decembra regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006.Regulā nav noteikts termiņš, kādā jāpieņem nacionālie normatīvie akti ES fondu ieviešanai. |
| 2. | Citas starptautiskās saistības | Nav |
| 3. | Cita informācija | Nav |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2013.gada 17.decembra regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta. | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā. | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. |
| Regula Nr.1303/2013  | N/A | MK noteikumu projektā nav ietverta atsauce uz regulu. | MK noteikumu projekts neparedz stingrākas prasības. |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES insti­tūcijām un ES dalībvalstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |
|  |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautis­kā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām | Projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ministru kabineta noteikumu projekts attiecas tikai uz Ministru kabineta noteikumu projekta 13., 17., 26. un 35.punktā minētajām institūcijām, līdz ar to sabiedrības līdzdalība nav bijusi nepieciešama. |
| 2. | Sabiedrības līdzdalība projekta izstrādē | MK noteikumu projekts šo jomu neskar. |
| 3. | Sabiedrības līdzdalības rezultāti | MK noteikumu projekts šo jomu neskar. |
| 4. | Cita informācija |  Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija kā vadošā iestāde un revīzijas iestāde, Ekonomikas ministrija, Izglītības un zinātnes ministrija, Kultūras ministrija, Labklājības ministrija, Satiksmes ministrija, Tieslietu ministrija, Veselības ministrija, Vides aizsardzības un reģionālās attīstības ministrija, Zemkopības ministrija, Valsts kanceleja kā atbildīgā iestāde, Centrālā finanšu un līgumu aģentūra kā sadarbības iestāde, Valsts kase kā sertifikācijas iestāde, Latvijas Investīciju un attīstības aģentūra, Valsts izglītības attīstības aģentūra, Valsts reģionālās attīstības aģentūra, Nodarbinātības valsts aģentūra, Sabiedrības integrācijas fonds, Ventspils pilsētas pašvaldība, Iepirkumu uzraudzības birojs, Daugavpils pilsētas pašvaldība, Jēkabpils pilsētas pašvaldība, Jelgavas pilsētas pašvaldība, Jūrmalas pilsētas pašvaldība, Liepājas pilsētas pašvaldība, Rēzeknes pilsētas pašvaldība, Rīgas pilsētas pašvaldība, Valmieras pilsētas pašvaldība. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēk-resursiem. | Jaunu institūciju izveide, esošu institūciju likvidācija vai reorganizācija nav paredzēta. |
| 3. | Cita informācija | Latvijas Investīciju un attīstības aģentūra, Valsts izglītības attīstības aģentūra, Valsts reģionālās attīstības aģentūra, Nodarbinātības valsts aģentūra un Sabiedrības integrācijas fonds nodrošina tikai ES fondu 2007.-2013.gada plānošanas perioda projektu pēcuzraudzības funkciju nodrošināšanu, kas ir attiecināma finansēšanai no ES fondu 2014.-2020.gada plānošanas periodā tehniskās palīdzības līdzekļiem. |

Anotācijas III., IV. sadaļa - MK noteikumu projekts šo jomu neskar.

Finanšu ministrs J.Reirs

17.08.2015 10:39

5 368

E.Zandbergs,

Finanšu ministrijas

Eiropas Savienības fondu vadības un kontroles departamenta

Eiropas Savienības fondu ieviešanas vadības nodaļas

Vecākais eksperts

67095 532, Edgars.Zandbergs@fm.gov.lv

1. Ministru kabineta 2007.gada 18.decembra noteikumi Nr.918 “Noteikumi par darbības programmas “Cilvēkresursi un nodarbinātība” papildinājuma 1.6.1.1.aktivitāti “Programmas vadības un atbalsta funkciju nodrošināšana”, darbības programmas “Uzņēmējdarbība un inovācijas” papildinājuma 2.4.1.1.aktivitāti “Programmas vadības un atbalsta funkciju nodrošināšana”, darbības programmas “Infrastruktūra un pakalpojumi” papildinājuma 3.7.1.1.aktivitāti “Programmas vadības un atbalsta funkciju nodrošināšana” un 3.8.1.1.aktivitāti “Programmas vadības un atbalsta funkciju nodrošināšana”” [↑](#footnote-ref-2)
2. Ministru kabineta 2015.gada 24.februāra noteikumi Nr.108 “Kārtība, kādā uzrauga un izvērtē Eiropas Savienības struktūrfondu un Kohēzijas fonda ieviešanu, kā arī izveido un izmanto Kohēzijas politikas fondu vadības informācijas sistēmu 2014.–2020.gadam” [↑](#footnote-ref-3)